Prezident maktabi (Nurafshon)
Nurafshon Prezident maktabi („Prezident taʼlim muassasalari agentligi“ saytida Nurafshon shahridagi Prezident maktabi) – 2021-yil Nurafshon shahrida ochilgan zamonaviy taʼlim muassasasi. Maktabda darslar STEAM yoʻnalishiga oid oʻquv qoʻllanma va darsliklar orqali olib boriladi. Prezident maktablari uchun kirish imtihonlari Cambridge universitetining Cambridge Assessment International Education imtihon kengashi tomonidan oʻtkaziladi. Nurafshon shahridagi Prezident maktabiga 2021–2022-oʻquv yilida maktabga 7 mingdan ziyod oʻquvchi hujjat topshirib, shundan 144 nafari qabul qilingan.